סרגיי שויגו לובש מדי צבא עם דרגת גנרל ארמייה
**גנרל ארמייה** או **גנרל של ארמייה** היא דרגה צבאית גבוהה במדינות רבות. באותן מדינות זוהי בדרך כלל הדרגה הגבוהה ביותר הנמצאת בשימוש בימות שלום, ונמצאת דרגה אחת מתחת לדרגת פילדמרשל, מרשל ומקבילותיהן המוענקות בעיתות מלחמה. דרגה זו מקבילה בערך לדרגת גנרל (ארבעה כוכבים) בצבא ארצות הברית ובצבאות חבר העמים הבריטי.

ברוסיה, בברית המועצות ובמדינות ברית ורשה
----------------------------------------

דרגת גנרל ארמייה (ברוסית: генерал армии, general armii) הייתה הדרגה הבכירה ביותר בצבא האדום, אולם היא הוענקה למפקדי חי"ר בלבד. חיילי זרועות אחרות קיבלו דרגות מקבילות אשר נקראו "מרשל של חיל" ({{ברוסית: Главный маршал рода войск). לדוגמה: "מרשל שריון", "מרשל תותחנים" וכו' (אין לבלבל עם מרשל ברית המועצות). הדרגה אומצה לראשונה בצבא האדום ביוני 1940, ושלושת הראשונים שעוטרו בה הם: גאורגי ז'וקוב, קיריל מרצקוב ואיוואן טיולנב. בעקבות הסובייטים אומצה הדרגה גם אצל המדינות חברות ברית ורשה: בולגריה (Армейски генерал), הונגריה (Hadseregtábornok), צ'כוסלובקיה (Armádní generál), פולין (Generał armii) ורומניה (General de armată). בצבא גרמניה המזרחית הייתה דרגת גנרל ארמייה (Armeegeneral) הדרגה הגבוהה ביותר למעט דרגת מרשל גרמניה המזרחית אשר לא הוענקה מעולם. רק חמישה אנשים בגרמניה המזרחית עוטרו בדרגה זו.

בין 1943–1974 סימול הדרגה היה רצף של ארבעה כוכבים. ב-1974 הוחלפו הכוכבים הקטנים בשני כוכבים גדולים יותר. צורה זו נשמרה בצבא רוסיה גם לאחר התפרקות ברית המועצות.

ב-1993 בוטלו דרגות המרשלים השונות ודרגת גנרל ארמייה הפכה לדרגה הגבוהה ביותר בכל זרועות הכוחות המזוינים של הפדרציה הרוסית: בחיל האוויר הרוסי, בכוחות הארטילריה, בחיל החלל הרוסי ובחילות השריון וההנדסה. בשונה ממה שהיה נהוג בצבא ברית המועצות, הדרגה בזרועות השונים אינה נקראת "מרשל" אלא נשארת "גנרל ארמייה". הדרגה המקבילה לגנרל ארמייה בצי הרוסי היא אדמירל. ב-1997 הוחלט לחזור לרצף ארבעת הכוכבים מ-1943, עד שב-2013 הוחזר שוב הסימול מ-1974.

היררכיה
-------

כיום דרגה זו היא הגבוהה ביותר בצבא רוסיה, למעט דרגת מרשל הפדרציה הרוסית שהוענקה עד כה רק פעם אחת. דרגה זו היא גם הדרגה הגבוהה ביותר בצבא צרפת, למעט דרגת מרשל צרפת. עם זאת, מבחינת ההיררכיה בצבא, למרשל צרפת אין סמכות גבוהה יותר מגנרל ארמייה. בצבא צרפת ישנן ארבע דרגות גנרלים: גנרל בריגדה, גנרל דיוויזיה, גנרל קורפוס וגנרל ארמייה, אולם שם זה אינו מעיד על היחידה שעליה מפקיד המחזיק בדרגה זו. רבים ממפקדי הארמיות של צבא צרפת במהלך מלחמות העולם החזיקו בדרגת גנרל דיוויזיה. דרגת גנרל ארמייה בצבא צרפת כוללת חמישה כוכבים. לצבא המלכותי האיטלקי הוכנסה דרגה זו ב-1915 במהלך מלחמת העולם הראשונה, אולם בוטלה ב-1918 עם סיום המלחמה. היא הוחזרה ב-1940 עם כניסתה של ממלכת איטליה למלחמת העולם השנייה. היא בוטלה סופית ב-1947 עם פירוק הצבא המלכותי והקמת צבא איטליה.

סימולי הדרגה
------------

|  |
| --- |
| * גנרל ארמייה בצבא האדום (1943–1955)גנרל ארמייה בצבא האדום (1943–1955)
* גנרל ארמייה בצבא האדום (1955–1974)גנרל ארמייה בצבא האדום (1955–1974)
* גנרל ארמייה בצבא האדום (1974–1991)גנרל ארמייה בצבא האדום (1974–1991)
* גנרל ארמייה בצבא רוסיה (1991–1997)גנרל ארמייה בצבא רוסיה (1991–1997)
* גנרל ארמייה בצבא רוסיה (1997–2010)גנרל ארמייה בצבא רוסיה (1997–2010)
* גנרל ארמייה בחיל האוויר הרוסי (1997-2010)גנרל ארמייה בחיל האוויר הרוסי (1997-2010)
* גנרל ארמייה בצבא רוסיה (2010–2013)גנרל ארמייה בצבא רוסיה (2010–2013)
* גנרל ארמייה בצבא רוסיה (החל מ-2013)גנרל ארמייה בצבא רוסיה (החל מ-2013)
* גנרל ארמייה בצבא צרפתגנרל ארמייה בצבא צרפת
* גנרל ארמייה בז'נדרמריה הצרפתיתגנרל ארמייה בז'נדרמריה הצרפתית
* גנרל ארמייה בצבא גרמניה המזרחיתגנרל ארמייה בצבא גרמניה המזרחית
* גנרל ארמייה בצבא פוליןגנרל ארמייה בצבא פולין
 |

קישורים חיצוניים
----------------

ויקישיתוף מדיה וקבצים בנושא **גנרל ארמייה** בוויקישיתוף